title: أزرو
text: لمنطقة ديال أزرو معروفة بطبيعة ديالها، تالقاو وسط لمدينة مثلا حجرة كبيرة سميتها أقشمير، و فنواحي ديال لمدينة كانية شجرة كبيرة ديال الأرز معروفة سميتها ( أرزݣورو)، كيف ما معروفة بلقرودة ديال لأطلس "زعطوط".كاين بزاف ديال لبني لي عندو قيمة هندسية كبيرة، بحال، لمركـز ديال أزرو دلخدمات لاجتماعية لمحليـة لي تابـع لجامعـة الأخويـن، و ليسي طـارق بن زيـاد. كيف ما معروفة هاد لمدينة بلقرمود، خصيصا لقرمود لخضر، لي عندو هندسة بحال الهرم فسطوحة، كيف ما معروفة هاد لمدينة بتربية ديال لحوت دلما لحلو فأحواض خاصة، و فيها جامع كبير لي هو جامع النور، لي جا فصونطر ديال لمدينة و ضايرة بيه جردة كبيرة، و قريب ليه كاين جامع ديال لحسن لأول لي عندو قيمة تاريخية.